**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-4.041 “Рибарски пристанища, кейове за разтоварване, рибни борси и покрити лодкостоянки на територията на МИРГ Бургас - Камено“,**

**мярка 1.8. „Рибарски пристанища, кейове за разтоварване, рибни борси и покрити лодкостоянки“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-556 / 28.01.2020 г.**

**от Ръководителя на Управляващия орган на ПМДР**

**ВЪПРОС**

Във връзка с откритият прием по процедура за подбор на проектни предложения BG14MFOP001-4.041 “Рибарски пристанища, кейове за разтоварване, рибни борси и покрити лодкостоянки на територията на МИРГ Бургас - Камено“, Mярка 1.8 “Рибарски пристанища, кейове за разтоварване, рибни борси и покрити лодкостоянки“ от Стратегията за водено от общностите местно развитие на МИРГ „Бургас-Камено“ финансирана от Европейския фонд за морско дело и рибарство чрез Програма за морско дело и рибарство 2014 - 2020, бихме желали да зададем следните въпроси:

1.      В Условията за кандидатстване, **Критерий 3 „Инвестицията е предназначена за дребномащабния крайбрежен риболов“** се доказва с валидни Разрешителни за стопански риболов, съгласно Закона за рибарството и аквакултурите, удостоверение за придобито право за усвояване на ресурс от риба и други водни организми в предвидените от закона случаи. Плавателните съдове да се с обща дължина под 12 м и да не са съоръжени с влачени риболовни уреди (виж таблица 3 от приложение І към Регламент (ЕО) №26/2004).

Община Бургас, като кандидат по процедурата, не притежава изброените по-горе документи, тъй като не е лице извършващо стопански риболов. В този случай какъв документ следва да приложим, за да докажем че инвестициите описани в проектното предложение са предназначени за дребномащабния крайбрежен риболов на територията на лодкостоянка?

2.      Съгласно списъка на документите, които се подават на етап кандидатстване, следва да се приложи **Декларация за наличие на финансов капацитет на кандидата, с посочени източници на финансиране, за доказване, че кандидатът ще поддържа своята дейност през целия период, през който се осъществява проекта.**

Документът задължителен ли е за кандидати общини или следва да се приложи само в случаите, че кандидатът е Едноличен търговец (ЕТ) или юридическо лице, регистрирани по Търговския закон или Закона за кооперациите?

С уважение,

Малина Стоянова

Главен експерт

Дирекция „Европейски политики и програми“

Община Бургас

**ОТГОВОР НА ВЪПРОС 1**

В „Методика за подбор на проектни предложения по Стратегията за ВОМР на МИРГ Бургас – Камено“ е записано, че доказването на Критерий 3 „Инвестицията е предназначена за дребномащабния крайбрежен риболов“ по процедура за подбор на проекти BG14MFOP001-4.041 “Рибарски пристанища, кейове за разтоварване, рибни борси и покрити лодкостоянки на територията на МИРГ Бургас - Камено“ се извършва с предоставяне на валидни разрешителни за стопански риболов, съгласно Закона за рибарството и аквакултурите /ЗРА/ удостоверение за придобито право за усвояване на ресурс от риба и други водни организми в предвидените от закона случаи. Необходимо е цялата инвестиция да е насочена към плавателни съдове с обща дължина под 12м, които не са съоръжени с влачени риболовни уреди.

С оглед на това, че публичните организации в лицето на Община Бургас и Община Камено, които са допустими кандидати по тази мярка, не извършват стопански риболов и в тази връзка не притежават посочените по-горе документи, то те биха могли да докажат, че инвестицията е предназначена за дребномащабния крайбрежен риболов чрез следните документи:

1. Списък на валидните разрешителни за стопански риболов, съгласно ЗРА удостоверения за придобито право за усвояване на ресурс от риба и други водни организми на ползвателите на съществуващи покрити лодкостоянки, които са обект на инвестицията. Необходимо е да се посочи и дължината на всеки един плавателен съд и той да не надвишава 12м.
2. Други документи, удостоверяващи, че инвестицията е предназначена за дребномащабния крайбрежен риболов.

Кандидатите Еднолични търговци (ЕТ) или юридически лица, регистрирани по Търговския закон или Закона за кооперациите, които желаят да получат точки по Критерий 3 „Инвестицията е предназначена за дребномащабния крайбрежен риболов“, трябва да представят валидни разрешителни за стопански риболов, съгласно Закона за рибарството и аквакултурите /ЗРА/ удостоверение за придобито право за усвояване на ресурс от риба и други водни организми в предвидените от закона случаи. Необходимо е цялата инвестиция да е насочена към плавателни съдове с обща дължина под 12м, които не са съоръжени с влачени риболовни уреди.

**ОТГОВОР НА ВЪПРОС 2**

Посоченият в Условията за кандидатстване по процедура за подбор на проекти BG14MFOP001-4.041 “Рибарски пристанища, кейове за разтоварване, рибни борси и покрити лодкостоянки на територията на МИРГ Бургас - Камено“ в т. 26.Списък на документите, които се подават на етап кандидатстванедокумент „Декларация за наличие на финансов капацитет на кандидата, с посочени източници на финансиране, за доказване, че кандидатът ще поддържа своята дейност през целия период, през който се осъществява проекта“е задължителен за всички проектни предложения.